মা-গ্চিগ-লাব-স্গ্রোন খুব কম বয়সে গ্র্বা-পা-ম্ঙ্গোন-শেস নামক বৌদ্ধভিক্ষুর নিকট প্রজ্ঞাপারমিতা সম্বন্ধে শিক্ষালাভ করেন। এরপর তিনি ক্যো-ব্সোদ-নাম্স-ব্লা-মা (ওয়াইলি: kyo bsod nams bla ma) নামক বৌদ্ধ ভিক্ষুর নিকট ফ্যির-'খোর-বা'ই-লাম-দু-স্গ্যু-'ফ্রুল (ওয়াইলি: phyir 'khor ba'i lam du sgyu 'phrul) নামক মায়াবাদের শিক্ষালাভ করেন। এরপ্র তিনি তোপভদ্র নামক এক ভারতীয় যোগীর সঙ্গিনী হন এবং স্ন্যিং-পো-গ্রুব-পা (ওয়াইলি: snying po grub pa), গ্রুব-ছুং (ওয়াইলি: grub chung) ও য়াং-গ্রুব (ওয়াইলি: yang grub) নামক তিন পুত্র এবং কোং-ল্চাম (ওয়াইলি: kong lcam) ও লা-ল্চাম (ওয়াইলি: la lcam) নামক দুই কন্যার জননী হন। কিন্তু এরপর তিনি ভিক্ষুণীর বেশে মুন্ডিতমস্তকে শিক্ষালাভের উদ্দেশ্যে ভ্রমণে বের হন এবং জাংস-রি-খাং-দ্মার (ওয়াইলি: zangs ri khang dmar) নামক এক স্থানের একটি গুহায় সাধনায় লিপ্ত হন।